U godišnjem izveštaju organizacije Reporteri bez granica Srbija je pala za tri mesta na listi medijskih sloboda (fotografija iz jedne od medijskih kuća u Srbiji)\nShvatite da ste se odjednom našli u nekoj vrsti kampanje gde vlast ne vidi ni jednog drugog političkog neprijatelja osim novinara koji pokušavaju da izveštavaju o onome što se dešava, uveren je Igor Božić, izvršni producent regionalne kablovske televizije N1.\nZa Radio Slobodna Evropa (RSE) on iznosi viđenje odnosa vlasti u Srbiji prema medijima tokom vanrednog stanja, koje je uvedeno pre više od mesec dana u cilju sprečavanja širenja korona virusa.\n"Ništa se nije promenilo u odnosu na redovno stanje, nama su i inače bili zatvoreni svi zvanični izvori informacija", prenosi iskustva portala Južne vesti, glavna i odgovorna urednica ovog regionalnog info portala Gordana Bjeletić.\nVanredno stanje u Srbiji obeležili su i hapšenje jedne novinarke zbog teksta o stanju u bolnici, pokušaj Vlade da centralizuje način informisanja, te nemogućnost da novinari desetak dana učestvuju na pres konferencijama Kriznog štaba, koji je osnovni izvor informacija o epidemiji.\nU upravo objavljenom godišnjem izveštaju organizacije Reporteri bez granica Srbija je pala za tri mesta na listi medijskih sloboda. Na 93. mestu od 180 rangiranih zemalja Srbija je slabije rangirana od svih zemalja regiona osim od Crne Gore.\nDa li su pitanja nepoželjna?\nIgor Božić kaže da se posle početne dobre saradnje odjednom sve promenilo, da jedan broj javnih funkcionera počinje na pres konferencijama da odgovora vrlo osiono i da istovremeno novinari bliski vlastima u svojim pitanjima počinju da "targetiraju" ono što N1 radi.\n"Moja pretpostavka je da je postavljanjem pitanja, koja su tražili naši gledaoci da pitamo, a koja su umela da budu nezgodna u smislu da su otkrivala neke informacije koje do tada niko nije želeo da otkrije, i da su ljudi iz Kriznog štaba morali da saznaju neke informacije dan kasnije da bi nama odgovorili na pitanja koja smo postavili, dovelo do toga da cela javnost u Srbiji, pošto se te pres konferencije prenose na svim medijima, mogla da čuje da nije sve tako idealno kao što je uporno pokušavano da se predstavi", ocenjuje Božić.\nMediji sa juga Srbije su se 20. marta obratili Vladi, Kriznom štabu i nadležnim institucijama sa zahtevom da lokalnim štabovima daju mogućnost da obaveštavaju javnost. Gordana Bjeletić, glavna i odgovorna urednica Južnih vesti iz Niša kaže da su u tom gradu u jednom trenutku svi izvori informacija bili zatvoreni.\n"Nije se nešto bitno promenilo zato što se, na primer, u Zavodu za javno zdravlje nije desilo da su nam nekada odgovorili na pitanja, ali u Kliničkom centru su počeli da odgovaraju na mejlove", navodi Bjeletić.\nRedakcija "Južnih vesti" je, kako objašnjava, jedino rešenje videla u tome da se obraća direktno Kriznom štabu i morala je da angažuje dopisnika u Beogradu.\n"I to je bila jako čudna situacija. Ta njegova pitanja su često imala ulogu kao da on informiše članove Kriznog štaba šta se na jugu dešava. Gerontološki centar u Nišu je primer. On je dva puta na konferencijama Kriznog štaba u Beogradu postavljao pitanja o Gerontološkom centru. Nije bilo odgovora, javnost je nedelju dana kasnije bila obaveštena o tome koliko se zaraza proširila u tom Gerontološkom centru", navela je Bjeletić.\nPres kriznog štaba bez novinara\nOd 11. do 20. aprila novinari nisu mogli da prisustvuju konferencijama za medije Kriznog štaba a pitanja su mogli da šalju elektronskom poštom pre početka presa.\nKako je tada objašnjeno iz Vlade Srbije to je učinjeno "zbog sve veće zabrinutosti novinara, snimatelja i fotoreportera za svoje zdravlje, i nakon prigovora o ugroženosti na konferencijama za medije predsednika i članova vlade, kao i stručnjaka".\nMeđutim, nije zabeleženo da su novinari izrazili zabrinutost zbog prisustva konferencijama za medije Kriznog štaba već su tokom posete predsednika Srbije Aleksandra Vučića Nišu, 10. aprila, pitali predsednika da li su snimatelji morali da stoje skoro jedan do drugog.\nObjašnjenje ministra zdravlja\nNa prvoj pres konferenciji bez prisustva novinara, 11. aprila, ministar zdravlja Zlatibor Lončar je na pitanje pristiglo elektronskom poštom o tome čija je odluka bila da se zabrani prisustvo novinarima i da li je oko toga konsultovana struka, rekao "da se nalazimo u nedelji kada je mogućnost prenošenja korona virusa najveća".\n"S obzirom na to i s obzirom da je korona virus ušao u pojedine redakcije i da ima obolelih, stav je bio da sprečimo da se proširi ili prenese infekcija", naveo je tada Lončar.\nDomaća medijska i novinarska udruženja zatražila su od Vlade Srbije da novinarima omogući praćenje konferencija za medije i uživo.\nEvropska federacija novinara o Srbiji\nTim povodom se oglasila i Evropska federacija novinara (EFJ) ocenom da je Srbija uvela lošu praksu podsećajući vlade da se pandemija ne sme koristiti za ograničavanje slobodnog protoka informacija.\nOva organizacija je podsetila da je nekoliko zemalja uspostavilo sisteme koji omogućavaju novinarima da postavljaju pitanja uživo, poput Danske u kojoj zvaničnici daju izjave u jednoj, dok su novinari u drugoj sobi, poštujući distancu, ili Brisela u kojem se održavaju uživo video konferencije.\nPročitajte i ovo: Mediji na Balkanu izvan 'crne zone', ali sa hroničnim problemima\nU situaciji kada novinari nisu bili prisutni nije bilo moguće reagovati kada se ne dobije odgovor, kaže Igor Božić, dodajući da pitanja TV N1 jesu čitana na tim pres konferencijama.\n"Nismo morali fizički da budemo prisutni, ali smo morali da budemo, ako ništa drugo na nekoj audio vezi, na kojoj bismo mogli da postavimo potpitanje kada nam se ne odgovori na pitanje", podvlači Božić.\n"Evo ja ću navesti poslednji primer kada smo pitali za ljude koji su imali recept za lek hlorikin i koristili ga za neke autoimune bolesti, lek koji je bio na pozitivnoj listi lekova. I na naše pitanje zbog čega ga nema u apotekama odgovor je bio ’mi ga imamo u Kliničkom centru Vojvodine, a verujem da ga ima i u apotekama’ i to je bilo sve", naveo je Božić.\nGordana Bjeletić takođe potvrđuje da su pitanja Južnih vesti uglavnom čitana.\n"Ali je i dalje ostala ta neka situacija pristojnih neodgovora", dodala je.\nMinistarstvo informisanja Srbije o kritikama\nNa pitanje da li je narušeno pravo građana na informisanje time što novinari nisu mogli da prisustvuju konferencijama za štampu i što nije odgovarano na sva pitanja, u Ministarstvu za kulturu i informisanje kažu za RSE da\nnovinarima nije bilo uskraćeno pravo da postavljaju pitanja jer su to mogli da urade imejlom.\n"Stoga mislim da vaša teza da je narušeno pravo građana na informisanje nije tačna. Vlada je donela uredbu da novinari ne prisustvuju konferencijama za medije zbog njihove sigurnosti i očuvanja zdravlja. Imajte u vidu da ni u jednoj redakciji nije zabeleženo da je neko od novinara ili urednika oboleo od korona virusa", naveo je državni sekretar Aleksandar Gajović.\nOn dodaje da je siguran da je Krizni štab dao sve odgovore koji su u datom trenutku bili značajni za građane.\nMogu li članovi komentarisati odluke Vlade?\nNa pitanje zašto nisu reagovali na upozorenja međunarodnih novinarskih organizacija koje su nemogućnost da novinari prisustvuju konferencijama ocenile lošom praksom, Gajović odgovara da Srbija ima svoj Ustav i svoje medijske zakone koji uređuju oblast informisanja.\n"Uostalom kako mislite da komentarišem odluke Vlade čiji sam član?! Međunarodne novinarske organizacije imaju pravo na svoje mišljenje, ali rekao bih da ovog puta nisu uzeli u obzir da se konferencije za novinare povodom stanja o korona virusu kod nas održavaju svaki dan i da je samim tim veća mogućnost prenošenja bolesti. Takođe, čim se stanje popravilo, prvo što je urađeno je da je novinarima omogućeno da ponovo prisustvuju ovim konferencijama", naveo je Gajović.\nOd 21. aprila novinari mogu ponovo da prisustvuju redovnim konferencijama za medije povodom epidemije korona virusa i to naizmenično po jedna od dve grupe medija.\nU žarištu bez zvaničnih informacija\nValjevo je na početku epidemije u Srbiji bilo među nekoliko najugroženijih gradova, u jednom trenutku odmah iza Beograda po broju inficiranih. No, i pored toga sve do 21. aprila novinari u Valjevu nisu mogli doći do zvaničnih podataka o broju inficiranih, hospitalizovanih, kao i onih koji su preminuli. Povremeno je gradonačelnik, koji je i šef lokalnog Kriznog štaba, gostovao na jednoj lokalnoj televiziji i tek tada se zvanično mogao čuti nekakav podatak o situaciji u gradu.\nOgnjanka Banović, novinarka nedeljnika Napred kaže da nije bilo zvaničnih saopštenja ni konferencija za medije.\n"Sve se svodilo na to da smo mi preko svojih izvora, preko ljudi sa kojima smo i ranije sarađivali, uglavnom lekara i zdravstvenih radnika i zaposlenih u ustanovama koje se bave tim problemom, saznavali podatke. Sve se preokrenulo 21. aprila kada je koordinator stručno-operativnog tima održao prvu audio konferenciju za novinare i izneo sve podatke", kaže Banović.\nBez odgovora na 'politička' pitanja\nPrimećen je i trend da su neka pitanja ostajala bez odgovora jer su ih članovi Kriznog štaba karakterisali kao "politička", pravdajući se time da su oni zaduženi da govore samo o onome što je u domenu njihove struke. Osim epidemiologa, taj argument je potezao čak i ministar zdravlja Zlatibor Lončar.\nTako je, recimo 8. aprila, epidemilog Predrag Kon, koji je zagovornik apsolutnog prekida kontakata tokom epidemije COVID-19, na pitanje da li je onda neodgovorno da predsednik Srbije Aleksandar Vučić u Novom Pazaru, prilikom predaje respiratora za lokalnu bolnicu, okupi veliki broj ljudi na jednom mestu, odgovorio da je to očigledno političko pitanje u kome on neće da učestvuje.\n"Neverovatno je da je i u ovoj situaciji za ljude na funkcijama Vućić tabu tema", primećuje urednica Južnih vesti Gordana Bjeletić.\nNekoliko redakcija je bilo prestalo da šalje pitanja elektronskom poštom smatrajući da takav način komunikacije sa sagovornicima nije ni u novinarskom, niti u javnom interesu.\nMeđu njima je bila i novinska agencija Beta čiji glavni urednik Dragan Janjić kaže da vlast od kako je uvedeno vanredno stanje vodi računa da se ne izgubi oštrica političke kampanje.\nBeta: Bez pitanja za redovne konferencije za novinare u Srbiji\n"To znači izbegavanje suštinskih pitanja i bavljenja suštinskim temama. Taj pristup određuje i odnos prema medijima koji se kritički odnose prema onome što vlasti rade. Tako da su mediji koji nisu spremni da bezuslovno slušaju tu samo smetnja koja će biti gurana u stranu sve više i više. I mislim da će se to nastaviti kad prođe pandemija", ocenjuje Janjić.\nOn dodaje da istovremeno mediji "koje vlasti tretiraju kao pozitivne", gde ubraja tabloide i televizije sa nacionalnim frekvencijama koje podržavaju vlast, vode otvorenu kampanju protiv kolega i medija koji nemaju takav pristup.\nPodsetimo, vlasti su na kratko privele novinarku Anu Lalić koja je pisala o nedostatku zaštitne opreme i haotičnim uslovima u Kliničko bolničkom centru Vojvodine nakon što je klinički centar saopštio da je njen tekst uznemirio javnost i naškodio imidžu zdravstvene organizacije.\nKada je nakon reagovanja i domaće i međunarodne stručne javnosti Vlada Srbije ekspresno povukla Zaključak o informisanju tokom pandemije korona virusa, premijerka Ana Brnabić je izjavila da se to čini na izričitu molbu predsednika Srbije Aleksandra Vučića.\nPremijerka je tada, 2. aprila, za RTS rekla čak da je Srbija postavila domaći zadatak u vreme vanrednog stanja svim ostalim državama Evrope i širom sveta kako se informišu građani, kako se daju transparentne informacije.ž\nPredsednik Srbije je pre nekoliko dana, komentarišući izveštaj Reportera bez granica rekao da je o reč o malom padu i pojedinačnom slučaju jer je to posledica, koliko je razumeo, činjenice da još nije doneta presuda u slučaju Milana Jovanovića, novinara iz Grocke kome je u decembru 2018. zapaljena kuća.\nVučić je još ocenio da se na manjak medijskih sloboda žale "oni koji ih imaju najviše".\nMeđutim, američka agencija Asošiejtid pres (AP), ocenila je sredinom aprila, da dok vlade zemalja širom sveta sprovode vanredne mere da zadrže ljude kod kuće i zaustave pandemiju korona virusa, neke su nezadovoljne zbog ukazivanja na pogrešne korake, a druge koriste krizu da ućutkaju kritike i učvrste kontrolu. AP je za to naveo primere iz Tajlanda, Egipta, Mađarske i Srbije.\nSavetnica predsednika Srbije pisala Reporterima bez granica\nVučić: Nisu krivi novinari za moje zdravstvene probleme


Potpisan novi kolektivni ugovor - Plate rudara od 1.050 do 1.400 KM - Zenicablog\nPotpisan novi kolektivni ugovor – Plate rudara od 1.050 do 1.400 KM\nPotpisan novi kolektivni ugovor – Plate rudara od 1.050 do 1.400 KM – Plaće rudara u FBiH u narednom periodu iznosit će od 1.050 do 1.400 KM u zavisnosti od rudnika i njihovih proizvodnih rezultata, jedna je od odredbi Kolektivnog ugovora za djelatnost rudarstva koji su predstavnici sindikata i Vlade FBiH potpisali danas u Sarajevu.\nPredsjednik Samostalnog sindikata radnika rudnika FBiH Sinan Husić rekao je da je za njih najbitnije da je uvedeno poglavlje Solidarnosti po kojem je poslodavac obavezan da primi u radni odnos jednog od članova uže porodice smrtno stradalog rudara.\nIstakao je da će predstavnici sindikata od sada prisustvovati sjednicama nadzornih odbora rudnika, te da je najniža satnica povećana sa 2,40 na 2,50 KM dok su druge naknade ostale na istom nivou, bez negativnih izmjena za radnike.\n“Otpremnina za odlazak u penziju je povećana sa dosadašnjih pet na šest prosječnih plaća ostvarenih u prethodna tri mjeseca. Da bi sve što je dogovoreno bilo i realizovano već od danas moramo imati još ozbiljniji i odgovorniji odnos prema radnim zadacima unutar rudnika, ali je potrebno i intenzivnije investirati u rudnike”, rekao je Husić.\nPredsjednik Samostalnog sindikata rudara u FBiH Safer Mušanović naveo je da su predstavnici dva sindikata tokom pregovora djelovali jedinstveno i zastupali isključivo interes radnika rudnika.\n“Smatramo da je rudarstvo najvažniji sektor u FBiH i kičma ukupne privrede, a i predstavnici Vlade i Elektroprivrede su zaključili da bez jakog rudarskog sektora nema ni napretka ni novih energetskih objekata”, kazao je Mušanović.\nFederalni ministar energije, rudarstva i industrije Nermin Džindić naglasio je da je opredjeljenje Vlade FBiH i svih ministara da danas potpisani kolektivni ugovor treba poboljšati standard života radnika rudnika.\nNovi kolektivni ugovor bit će na snazi 18 mjeseci.\nNajvaljeno je da bi uskoro trebali biti potpisani i kolektivni ugovori u oblastima proizvodnje električne energije, telekomunikacija, državne uprave i sudske vlasti, poštanskog saobraćaja, te željezničkog saobraćaja.\nTagovibosna fbih kolektivni ugovor ministar plata rudari rudnici sindikat vlada\nVujević Company – Vikend akcija\nBiH se u 2020. vratila na veoma važno regionalno tržište


Vakcinacija sledećih prioritetnih grupa | VAmedia - info portal\n19/01/2021 19/01/2021 Нема коментара на Vakcinacija sledećih prioritetnih grupa\nPredsednica Vlade Republike Srbije Ana Brnabić najavila je da će vakcinacija za sledeću prioritetnu grupu, u kojoj su prosvetni radnici, pripadnici MUP-a, Vojske Srbije i predstavnici medija, početi danas, uputivši apel građanima da se prijave u što većem broju.\nBrnabić je prilikom obilaska Osnovne škole “Milan Munjas” na Ubu, navela da su predstavnici medija, posebno oni koji su stalno na terenu, uvršteni u prioritetnu grupu, nakon apela medijskih udruženja, ali i na molbu predsednika Republike Aleksandra Vučića.\nOna je, ističući da od sutra kreće masovna vakcinacija stanovništva, pozvala građane da se u što većem broju prijave jer ćemo se, što se imunizacija obavi efikasnije, brže vratiti normalnom životu.\nPredsednica Vlade je izrazila očekivanje da ćemo uspeti da se tokom 2021. godine, u zdravstvenom smislu, vratimo u stanje pre pandemije koronavirusa.\nPremijerka je posebnu molbu uputila prosvetnim radnicima da se u što većem broju prijave za vakcinaciju ili kod svojih školskih uprava ili preko portala eUprave, elektronski ili telefonski, jer je to sistem koji u ovom trenutku savršeno funkcioniše.\nPočeli smo da pozivamo na vakcinaciju građane koji su izrazili interesovanje za to, navela je premijerka i dodala da je vakcinacija jedini način da se omogući da ljudi što bolje obavljaju svoj posao čuvajući svoje i zdravlje svojih porodica.\nPreuzeto sa :www.srbija.gov.rs\nDrustvo, Naslovne vesti Brnabić, prioriteti, sledeća grupa, Vakcinacija


Advokat: Konačna tačka na pokušaje Politike da izbegne izvršavanje presude\nAdvokatskoj kancelariji Luke M. Jovanovića, posle skoro tri meseca od kada je doneto, dostavljen je primerak rešenja Vrhovnog kasacionog suda kojim je kao nedozvoljena odbačena revizija Politike protiv njihovog klijenta, pokojnog Davorina Darka Ribnikara, saopšteno je iz te advokatske kancelarije.\nU saopštenju se podseća da je revizija bila izjavljena protiv rešenja Apelacionog suda u Beogradu kojim je odbijen predlog za određivanje privremene mere protiv Ribnikara zbog njegove navodne povrede prava na žig.\n„Ovim rešenjem Vrhovni kasacioni sud stavio je konačnu tačku na jedan od brojnih u nizu pokušaja Politike da relativizuje i izbegne pravdi i obavezi izvršavanja naloga iz presude Apelacionog suda. Podsećamo da je tom presudom još 2018. godine Politika obavezana da vrati stari izgled glave lista kao i imena osnivača lista iz porodice Ribnikar na naslovnu stranu u glavu dnevnog lista Politika“, navodi se u saopštenju.\nAdvokatksa kancelarija je u saopštenju izrazila i duboko žaljenje što Davorin Darko Ribnikar nije doživeo „ovu konačnu reč pravde u njegovoj borbi za nju posle sudskog procesa započetog još davne 2007. godine“.\nU saopštenju se ističa da Politika do današnjeg dana nije izvršila ovu obavezu iz pravnosnažne i konačne presude i do sada su joj u izvršnom postupku, koji je zbog njenog neizvršavanja pokrenut još 2019. godine, izrečene novčane kazne u iznosu od milion i po dinara.\nPolitika AD tužila Politiku novine i magazini jer krije podatke o poslovanju\nŠef kabineta Ane Brnabić, Miloš Popović predsednik Nadzornog odbora Politike AD\nDako Ribnikar Politika\n← Donald Tramp i društvene mreže: Ugašena platforma za komunikaciju bivšeg predsednika SAD\nUnited Grupa: Lučić će svoje poslovne poteze objašnjavati na sudu →


Ferrero rocher bombonjera 375g cena akcija Srbija\nFerrero rocher bombonjera 375g cene\nTrenutno nemamo slike za Ferrero rocher bombonjera 375g\nFerrero rocher T28 350g\nEPonuda nije internet prodavnica već Vam omogućava da brzo i lako nađete Ferrero rocher bombonjera 375g po najjeftinijoj ceni. Naš cilj je da kupci budu što bolje informisani o ponudi Ferrero rocher bombonjera 375g na tržištu Srbije. Vrlo lako nalazite željeni proizvod za kategoriju Bombonjere cene, ne morate da lutate od sajta do sajta za Ferrero Bombonjere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ferrero rocher bombonjera 375g sa PRODAVCEM. EPonuda ne može da garantuje potpunu tačnost specifikacije i slika za Ferrero rocher bombonjera 375g. Pre kupovine, podatke za Ferrero rocher bombonjera 375g proverite na sajtu PROIZVOĐAČA.


Struktura sajta - šta je i zašto je važna? - IZRADA SAJTA\nStruktura sajta – šta je i zašto je važna?\nŠta je struktura sajta i zašto je ona važna?\nStruktura sajta je vitalni aspekt vaše SEO strategije i ona pokazuje Guglu, koje su vaše stranice najvažnije. To znači da možete da utičete na to koji će se članci rangirati najviše u pretraživačima pomoću strukture vašeg sajta. Prema tome, preporučujemo da strukturu sajta ispravno napravite, jer je ona, takođe, vrlo efikasan deo vaše SEO strategije.\nU ovom postu možete pročitati zašto struktura sajta pomaže SEO-u, a mi ćemo vam dati tri kratka saveta o tome kako da započnete poboljšanje strukture sajta.\nŠta je struktura sajta?\nStruktura sajta odnosi se na način na koji organizujete sadržaj sajta. Sajt se često sastoji od sadržaja o raznim srodnim temama, predstavljenim na postovima i stranicama. Struktura sajta se bavi načinom grupisanja, povezivanja i prezentacije ovog sadržaja posetiocu. Ako dobro strukturirate svoj sajt, imaće koristi od toga – korisnici će se lakše snaći, a Gugl će moći bolje da indeksira vaše URL adrese. Kvalitetno kreiranje sadržaja takođe igra presudnu ulogu u pozicioniranju vašeg sajta.\nКako vaš sajt raste, on postaje pretrpan sadržajem\nКada kontinuirano povećavate postove na blogu ili dodajete više stranica proizvoda, vaš sajt će biti pretrpan sadržajem, kojeg morate uredno da organizujete kako biste bili sigurni da će vaš posetilac i Gugl moći da pronađu ono što traže.\nAko stvari na sajtu ne strukturirate uredno, vaše priče, postovi na blogu i stranice proizvoda će se izgubiti. Posetioci neće moći da pronađu ono što traže, a to će se odraziti na SEO i Gugl, zbog čega verovatno nećete imati visoku poziciju u rezultatima pretrage.\nКako započeti strukturiranje sajta?\nКoje stvari treba da uradite da biste poboljšali strukturu svog sajta? U nastavku ćemo vam predložiti tri osnovna saveta o tome kako da brzo poboljšate strukturu sajta.\nUklonite stari sadržaj\nMnoge internet prodavnice, tokom iste sezone, prodaju različite kolekcije proizvoda (odeće i obuće). Ako ne očekujete da ćete ponovo nuditi isti proizvod, trebalo bi da uklonite stranicu o njemu sa sajta.\nProcenite svoje kategorije\nKategorije bi trebalo da budu približno iste veličine. Dobro pravilo za veličinu kategorija je osigurati da nijedna kategorija ne bude dvostruko veća od bilo koje druge kategorije. Кada je jedna kategorija znatno veća od druge, vaš sajt će postati neuravnotežen, a to će otežati rangiranje postova na blogovima u ogromnoj kategoriji. U ovom slučaju, trebalo bi da procenite i optimizujete svoje kategorije: možda neke od njih spojite ili razdvojite.\nPoboljšajte svoju unutrašnju strukturu povezivanja\nTrebalo bi da napravite vezu do najbitnijeg sadržaja na vašem sajtu da biste Guglu pokazali da su ti sadržaji zapravo najbolji i najkompletniji članci. Odlična unutrašnja struktura povezivanja je presudna za Gugl, ali je takođe važna i za korisnike, jer verovatno želite da vaša ciljna publika čita vaše najbolje postove, zar ne?\nZaključak: Započnite poboljšanje strukture vašeg sajta\nVažno je zapamtiti da je struktura sajta deo većeg, trajnog procesa. Vaš sajt će rasti, pa će stoga struktura zahtevati održavanje. Održavanje strukture sajta trebalo bi da bude ključni aspekt svake SEO strategije, jer je efikasan deo SEO-a, a struktura se može prilično brzo menjati i poboljšavati.\nSpektrum kooperativa vam može pomoći da poboljšate strukturu svog sajta, što će se značajno odraziti na vaš SEO, a samim tim i na poziciju vašeg sajta na Guglu. Za više informacija o našim uslugama, kontaktirajte nas imejl: kontakt@spektrum.rs ili na telefon: 062/234-251.\n4 osnovna načina da privučete posetioce na sajt\nSajt se ne pojavljuje na Guglu – zašto?


SAD pokušavaju da „osvoje“ UN - 27.01.2017, Sputnik Srbija\nSAD pokušavaju da „osvoje“ UN\nSAD, koje su nekada pokušavale da zatvore UN, prešle su na koncepciju osvajanja većine u njenim strukturama, smatra portparolka MIP-a Rusije Marija Zaharova. 27.01.2017, Sputnik Srbija\n08:24 27.01.2017 (Osveženo: 09:16 27.01.2017)\n© Sputnik / Vladimir Fedorenko / Uđi u foto-galerijuMarija Zaharova\nSAD, koje su nekada pokušavale da zatvore UN, prešle su na koncepciju osvajanja većine u njenim strukturama, smatra portparolka MIP-a Rusije Marija Zaharova.\nZaharova: Igram bez obzira na političku situaciju\n19 Januar 2017, 18:17\n„Tokom poslednje decenije, pa čak i duže, videli smo različite pristupe američke administracije prema UN — ne samo za vreme gospodina Obame, već i ranije. Bili su veoma izraženi pokušaji i pre Obamine administracije da se jednostavno zatvore UN kao nepotrebne“, izjavila je Zaharova u programu „Rusija 24“.\nPo njenim rečima, to se ogledalo kako putem „direktnih izjava niza političara“ iz američkog establišmenta, tako i kroz različita curenja i korupcionaške afere, ali onda su shvatili da bez takvog međunarodnog svetionika, kao što su UN, ne može biti međunarodnog prava.\nKako je navela predstavnica MIP-a Rusije, nakon toga je pokrenuta druga koncepcija — ne samo uništenja organizacije i odstupanje od organizacije kao takve, već osvajanje — upravo ovim rečima — većine organa UN.\nPrema mišljenju Zaharove, ovaj model ponašanja SAD je u suprotnosti sa idejom UN, jer je „to organizacija koja garantuje ravnotežu interesa u svetu, a nije instrument promovisanja interesa jedne zemlje“.


Blagojević: Srpska može povući ranije date saglasnosti 0 Podijeli Podijeli na facebook Podijeli na twitter Podijeli na viber Pošalji na mail\n21.10.2021. / 23:00\nRepublika Srpska u ustavno-pravnom smislu može povući ranije date saglasnosti i vratiti prenesena ovlašćenja, izjavio je profesor ustavnog prava Milan Blagojević.\nBlagojević je rekao da nijednom riječju, a kamoli članom Ustava BiH, nije propisano da, kada entiteti potpišu sporazum o prenosu nadležnosti, gube pravo da se povuku iz tih sporazuma.\n"Da je kojim slučajem to propisano Ustavom, a nije, onda bi se moglo reći da Republika Srpska nema pravo na kojem sada ispravno insistira", pojasnio je Blagojević večeras za RTRS.\nOn je poručio da Republika Srpska ima pravo da na sjednici Narodne skupštine raspravlja o tome i donese odluku, ukoliko ima potrebnu većinu, da se povlači i raskida jednostrano odgovarajući sporazum o prenosu nadležnosti i da on prestaje da važi za nju, odnosno na njenoj teritoriji.\n"Nakon takve odluke Republika Srpska ima pravo da donese zakon o prestanku važenja određenog zakona na njenoj teritoriji, na primjer, Zakona o odbrani, Zakona o službi u Oružanim snagama ili Zakona o VSTS. Poslije toga može da uslijedi zakon za ocjenu ustavnosti tog zakona", rekao je Blagojević.\nNaglasio je i da nijedan ustavni sud na svijetu, pa ni Ustavni sud BiH, nema pravo da zakonodavcu o čijem zakonu je raspravljao zabrani donošenje zakona jer bi time preuzeo nešto što mu ustavom ne pripada.\nMilan Blagojević Republika Srpska


Vodite računa o svom telu na vreme - probajte relaks masaže\nVodite računa o svom telu na vreme – probajte relaks masaže\nObjavljeno 14.12.2014. u 19h\nNakon napornog dana, nedelje i meseca, organizam zahteva adekvatan odmor.\nU zavisnosti od profesije, položaj tela često može biti nepravilan, a kao posledica javljaju se bolna kičma, njen vratni i lumbalni deo, umorni i nadraženi mišići, „teške“ noge. Nije redak ni problem sa cirkulacijom. Kada se na sve to nadovežu loši ležajevi i dušeci na kojima bi telo trebalo da se opusti tokom noći, jasno je da organizam nakon takvih situacija savladava umor.\nJedno od rešenja kojima svako sebi može pomoći jesu efikasne opuštajuće masaže. Posetili smo Kozmetički salon „Aldebaran“ u Tržnom centru „Brigadira Ristića“ gde preporučuju nekoliko tipova masaža.\nParcijalna masaža lica 350\nParcijalna (leđa) 700 dinara\nRelax masaža 1200 dinara\nAnticelulit masaža 600 dinara\nOvde naglašavaju da se Anticelulit masaže rade u seriji od 10 dolazaka, dok su sve ostale pojedinačne, po potrebi i želji korisnika. Svaka od ovih masaža radi se sa posebnim uljima koja opuštaju kožu i zagrevaju mišiće.\n– Preporučujemo svakome da za početak izdvoji bar jedan dan mesečno za opuštajuću masažu. Tek kada prođu tu prvu masažu, naši korisnici shvate koliko je to važno za održavanje organizma u vitalnoj formi, kažu u „Aldebaranu“.\nSvaka od masaža može se zakazati pozivanjem njihovog broja 023/531.481 ili 063/811.65.41.\nRadno vreme je od 10 do 20 radnim danima, a subotom od 10 do 15 sati.\nTagovi:Aldebaran, anticelulit, masaža, masaža lica, parcijalna, relaks


Pupovac: Greške Srba iz Hrvatske pouka za kosovske Srbe\nPredsednik Srpskog narodnog veća iz Hrvatske Milorad Pupovac izjavio je u utorak da se nada da Srbi sa Kosova neće napraviti greške kakve su napravili Srbi iz Hrvatske.\n"I mi smo imali prilike koje smo propustili, i Srbi na Kosovu sada imaju priliku za koju se nadam da je neće propustiti da bi Kosovo bilo i njihovo, a ne samo albansko", rekao je Pupovac za RTV Vojvodine.\nDodao je da bi Srbi sa Kosova trebalo da budu svesni toga.\n"To je, za sada, uključivanje u pregovore, da bi se definisalo kakve su to institucije, koji je to institucionalni okvir u kojem Srbi mogu imati svoj udeo, svoj uticaj, svoju politiku", naveo je Pupovac.\nPrema njegovim rečima, Srbija je bila talac "krajinske krize" u Hrvatskoj 1990-ih godina, što se loše završilo.\n"Za Srbiju i za Srbe na Kosovu je od ogromne važnosti da razumeju da samo međunarodno afirmisana, međunarodno aktivna i međunarodno uključena Srbija može voditi brigu i o Srbima na Kosovu, i o Srbima u BiH, i o Srbima u Hrvatskoj", ukazao je Pupovac.


Rajnke u Senatu: Uvjeriću Crnu Goru u posvećenost SAD kolektivnoj odbrani - CdM\nRajnke u Senatu: Uvjeriću Crnu Goru u posvećenost SAD kolektivnoj odbrani\nKandidatkinja za novu američku ambasadorku u Crnoj Gori Džudi Rajzing Rajnke saopštila je u u Senatu da će, ako njena nominacija bude potvrđena, pružiti uvjeravanja „crnogorskim partnerima“ da su Sjedinjene Države čvrsto posvećene članu pet Povelje NATO-a o kolektivnoj odbrani.\nRajnke je na pretresu Spoljnopolitičkog odbora o potvrdi njene nominacije ocijenila da je članstvom u NATO-u, učvršćena posvećenost Crne Gore slobodi i demokratiji, a da je njen doprinos kolektivnoj odbrani saveznica bio vidljiv i prije njenog priključenja Alijansi.\nRajnke je podsjetila da crnogorske snage služe uz američke trupe u Avganistanu od 2010. godine i da je zemlja na putu da do 2024. godine ispuni zacrtani cilj NATO-a i izdvaja dva odsto BDP-a za odbranu.\nNajavila je i da će nastaviti da pomaže Crnoj Gori u procesu pristupanja Evropskoj uniji, uz poruku da je podrška integraciji zemlje u evro-atlantske institucije jedan od prioriteta američke vlade i da će biti njen glavni prioritet na položaju ambasadorke.\nDrugi prioritet, kako je saopštila, biće podrška naporima crnogorske vlade da liberalizuje i ojača ekonomiju, uključujući i iskorijenjivanje korupcije i smanjenje birokratije.\nOcijenila je da postoji mnogo prilika za američke kompanije da “uđu u partnerstvo sa Crnom Gorom”, i to u sektorima energetike, turizma, zdravstva i poljoprivrede.\n“Američke kompanije žele partnerstvo sa Crnom Gorom i tražiće njenu posvećenost stabilnosti, vladavini prava i rastu, kao i transparentnosti u poslovnoj praksi“, istakla je Rajnke.\nZaključila je da se Crna Gora pokazala kao pozitivan primjer u regionu Zapadnog Balkana u kome, kako je istakla, ima konstruktivnu i stabilizujuću ulogu.\nSenatori Ron Džonson i Kris Marfi ocijenili su da je Balkan veoma važan i da bi Sjedinjene Države trebalo da budu aktivne u regionu, u kojem, kako je ocijenjeno, i dalje postoje etničke tenzije, neriješena pitanja granica i usporavanje napretka.\n“Bez aktivnog angažmana SAD, loše vijesti o regionu mogu da nadmaše dobre”, poručio je senator Marfi.\nDžudi Rajzing Rajnke je karijerni službenik Sekretarijata za ekonomiju, a više od tri decenije je služila kao strateg i promoter američkih ekonomskih interesa širom svijeta, posebno u Evropi i jugoistočnoj Aziji, navodi se na sajtu Bijele kuće.\nSlužila je u šest misija Sjedinjenih Država u inostranstvu, uključujući i trgovinske misije u Indiji, Filipinima i Tajlandu. Ukoliko njena nominacija bude potvrđena pred punim sastavom Senata, Rajnke će na položaju ambasadorke zamijeniti Magaret En Ueharu.\nOdgovarajući na pitanje republikanskog senatora Rona Džonsona o ekonomskoj situaciji u Crnoj Gori u kojoj, kako je naveo, 50 odsto mladih želi da radi u vladi, Rajnke je ocijenila da preduzetništvo još nije popularno među mladima i poručila da želi da radi sa vladom na stvaranju uslova za razvoj biznisa .\nIstakla je da će sprovođenje reformi dovesti do stvaranja preduslova za razvoj crnogorskih firmi, ali i za partnerstvo američkih kompanija sa Crnom Gorom.\n“Nadam se da mogu da sarađujem sa vladom u pronalaženju načina da se promovišu ljepote zemlje, i njeni jedinstveni proizvodi kao što su pršuta i sir. A vi senatore znate mnogo o sirevima”, rekla je Rajnke.\n“Ipak ne želimo mnogo konkurencije”, šaljivo je odgovorio Džonson, koji u Senatu predstavlja saveznu državu Viskonsin poznatu po proizvodnji sireva.\nTagoviRajzing Rajnke SAD


PROCURILA ŠOKANTNA TAJNA CIA: Bivši agent otkrio mračni plan američke vlade i novu metodu za mučenje zatvorenika! - VIDEO | Vestinet.rs\nPočetna TEMA DANA\tPROCURILA ŠOKANTNA TAJNA CIA: Bivši agent otkrio mračni plan američke vlade i novu metodu za mučenje zatvorenika! – VIDEO\nBivši oficir američke obaveštajne službe Filip Džiraldi izrazio je žaljenje što niko nije odgovarao za zločine koje je počinila CIA i što se ljudi odgovorni za uvođenje metoda mučenja zatvorenika sada nalaze na visoko plaćenim pozicijama u kompanijama koje blisko sarađuju sa CIA.\n„U to vreme, CIA je imala običaj da hapsi ljude bez valjanog sudskog naloga i da ih šalje u zemlje gde su postojali zatvori za mučenje.\nNa Tajlandu i u Istočnoj Evropi CIA takođe ima specijalne zatvore za ’ispitivanje‘ zatvorenika, zapravo za mučenje“, ističe Džiraldi.\nPrema njegovim rečima, prava je tragedija što niko nije odgovarao za počinjene zločine, kao i što određeni stariji oficiri odgovorni za utvrđivanje metoda mučenja nisu bili kažnjeni, pa sada, štaviše, rade na visokim funkcijama u firmama koje blisko sarađuju sa obaveštajnim resorom.\nKomentar Džiraldija je reakcija na objavljivanje čitavog niza dokumenata gde se mogu naći informacije o tome da je CIA razmatrala upotrebu sedativnog sredstva, koje se koristi za lečenje anksioznog sindroma.\nOvaj preparat se opisuje kao sredstvo koje kod osobe kojoj je ubrizgano izaziva „određeni stepen amnezije“, što je zapravo kod pacijenata bio „neželjeni efekat“ preparata.\nPosle terorističkih napada 11. septembra 2001. godine, kada je poginulo 3.000 osoba iz 90 država, Vlada SAD je pribegla upotrebi spornih metoda ispitivanja uz upotrebu mučenja.\nKonkretno, CIA je oformila nekoliko tajnih mesta u inostranstvu, gde su zatvorenici, osumnjičeni da su učestvovali u pripremi terorističkog napada, bili ispitivani i mučeni, što apsolutno nije u skladu sa opšteprihvaćenim pravnim procedurama.


Srpski tekstilci u potpunom siromaštvu - Bizlife.rs\n10:29 Beograd, 03/03/2018\nU industriji odeće i obuće u 1.800 firmi u Srbiji radi 100.000 radnika za prosečnu platu od oko 27.000 dinara, pokazalo je istraživanje fondacije „Roza Luksemburg“.\nAutorka istraživanja Bojana Tamindžija je rekla da Srbija nema tekstilnu industriju kao u Jugoslaviji kada je u tom sektoru radilo 250.000 radnika. „Industrija odeće i obuće zasniva se na doradnim poslovima, a uvozi se 90 odsto sirovina i proizvodnja zavisi od porudžbina“, rekla je ona.\nIstraživač Stefan Aleksić rekao je da radnici trpe pritiske menadžmenta da se odreknu bolovanja, nadoknada za odmor i plaćanja prekovremenog rada. „Da bi preživeli, radnici su prinuđeni na dopunski rad“, rekao je Aleksić.\nRadnicima se, prema njegovim rečima, pretnjama onemogućava da osnuju sindikat, a poslovodstvo u nekim fabrikama samo osniva sopstveni sindikat, koji je pod njegovom kontrolom.\n„Razaranje društva, a ne tranzicija“\nIstraživač u Fondaciji Centar za demokratiju Sarita Bradaš rekla je da „to šta radnici u industriji odeće i obuće preživljavaju nije tranzicija, već razaranje društva“.\nŠef odeljenja za zakonodavno-pravni sistem u Ujedinjenom granskom sindikatu „Nezavisnost“ Slađana Kiković rekla je da su „radnici u industriji odeće i obuće u potpunom siromaštvu“ i da su obespravljeni i nemaju volju da se bore za bolji položaj.\n„Gde su prava najviše ugrožena najteže je organizovati sindikat, a u tom sektoru ima najviše rada na crno i na povremenim i privremenim poslovima“, rekla je Kiković.\nPolitičari „makroi“ naroda, a radnici „kukavice“\nGlavni sekretar Novog sindikata u Hrvatskoj Tomislav Kiš kaže da se „političari ponašaju kao makroi koji su izveli narod u izlog i takmiče se ko će ga bolje prodati“, ocenivši da Geoks u Srbiji za novac koji dobija može da isplati plate za nekoliko godina, pa će „čist profit biti i ako radnici urade i po jedan par cipela godišnje“.\nPredsednik udruženog sindikata „Sloga“ Željko Veselinović rekao je da „država svoju radnu snagu prodaje kao belo roblje“.\n„Neko je subvencije shvatio kao lični biznis jer nema logike da neko daje po 50.000 evra za radno mesto u fabrici Cumtobel, a da mu se ne vrati u partijsku kasu“, rekao je Veselinović.\nOn je istakao da su radnici fabrike Geoks, koji rade u lošim uslovima i letos su padali u nesvest zbog nedostatka ventilacije, odbili da protestuju jer su „kukavice“, a da bez toga ne mogu izboriti bolje uslove rada.\nVeselinović je rekao da su radnici italijanske fabrike Falk ist, koja je kupila fabriku cipela Leda osnovali sindikat i protestovali i uskoro bi trebalo da se potpiše prvi kolektivni ugovor u industriji odeće, kože i obuće, čime će zaštititi svoja prava.\ninvesticije sindikat plata subvencije tekstil radnik minimalac


Bosna i Hercegovina i Austrija intenziviraju saradnju u oblasti sigurnosti - USKinfo.ba\nObjavljeno na dan 15.06.2021 - 16:57 | Izvor: USKinfo.ba | klix.ba\nPredstavnici Ministarstva sigurnosti Bosne i Hercegovine i čelni ljudi sigurnosnih agencija u BiH na poziv Ministarstva unutrašnjih poslova Austrije borave u Beču, gdje su imali niz sastanaka sa kolegama iz MUP-a Austrije.\nOva posjeta je nastavak saradnje dogovorene tokom nedavnog sastanka ministra sigurnosti BiH Selme Cikotića i ministra unutrašnjih poslova Austrije Karla Nehammera u Sarajevu.\n"Ključna poruka je da Bosna i Hercegovina i Republika Austrija žele razvijati i intenzivirati saradnju u svim oblastima sigurnosti, što je ocijenjeno obostranim interesom dvije države. Tokom ove posjete dogovorene su i prve zajedničke aktivnosti kao i program rada za aktivnosti koji će se realizirati u narednim mjesecima", saopćeno je.\nOsim sastanka u MUP-u Austrije, članovi bh.delegacije posjetili su i upoznali se sa radom azilantskog centra, načinom kontrola i sigurnosti na aerodromima, radom Ureda za zajedničke operacije te Centra za policijsku saradnju.\n"Važna tema sastanaka je i saradnja u oblasti migracija, posebno borbe protiv krijumčarenja ljudima, povrataka migranata, te jačanje kapaciteta institucija BiH u oblasti migracija", navedeno je.\nPredstavnik Ministarava sigurnosti BiH Saša Kecman je posjetio i lokaciju na kojoj se nalaze donirani kontejneri koji će uskoro biti prebačeni u prihvatni kamp Lipa kod Bihaća.\nIstakao je da je ova donacija veoma važna jer će omogućiti da se prije nadolazeće zime izgrade smještajni kapaciteteti za migrante koji trenutno borave na Lipi, ali i za izmještanje osoba koje trenutno borave u napuštenim objektima u naseljenim mjestima.\nU delegaciji BiH su bili i direktor Državne agencija za istrage i zaštitu Darko Ćulum, direktor Obavještajno-sigurnosne agencije Osman Mehmedagić, direktor Direkcije za koordinaciju policijskih tijela BiH Mirsad Vilić, direktor Službe za poslove sa strancima BiH Slobodan Ujić i zamjenik direktora granične policije BiH Fahrudin Halač.\nmigranti Austrija Ministarstvo sigurnosti BiH migrantska kriza


Koha, RKP, Kosovo online\nIsa Mustafa i Hašim Tači (Foto ZPRK)\nMustafa je nakon sastanka sa Tačijem, rekao da je za nepoverenje Kurtijevoj Vladi glasalo 82 poslanika u kosovskoj Skupštini, što je dovoljno za promenu Ustava.\n“Treba uzeti u obzir da su za nepoverenje Vladi glasala 82 člana Skupštine Kosova, što znači da je u pitanju dvotrećinska većina koja ima pravo izmene Ustava. Mi se zalažemo za formiranje nove Vlade nakon svih ustavnih procedura i postupka predviđenih presudom Ustavnog suda iz 2014. godine“, rekao je Mustafa.\nOn je dodao, da njegova stranka ocenjuje da nije vreme za izlazak na birališta.\n“Smatramo da nije vreme za izbore zbog pandemije”, rekao je Mustafa.\nOn je kazao i da sa Tačijem danas nije razgovarao o imenima, već samo o političkoj volji, kada su u pitanju potencijalna rešenja za budućeg mandatara za sastav nove Vlade, piše Koha Ditore.\nHašim Tači prethodno se sastao sa liderom Pokreta Samoopredeljenje Aljbinom Kurtijem, koji je zatražio raspisivanje novih izbora.\nVeselji: Ostaćemo u opoziciji i poštovati ustav Kosova\nLider Demokratske partije Kosova Kadri Veselji izjavio je posle sastanka sa predsednikom Kosova Hašimom Tačijem da će DPK ostati u opoziciji i da će poštovati ustav Kosova i volju građana.\n"Nalazimo se u situaciji kada licemeri govore o izborima, ne možemo toliko ugroziti građane. Mi ćemo ostati u opoziciji i poštovaćemo Ustav Republike Kosovo", rekao je Veselji.\nTači je prethodno održao odvojene sastanke i sa liderima Pokreta Samoopredeljenje Aljbinom Kurtijem i DSK Isom Mustafom.\nKako ja najavljeno sutra će se sastati i sa predsednicima NISMA, Srpske liste i parlamentarne grupe 6 +.\n31.05.2020 Vozila sa srpskom robom ne mogu na Kosovo bez posebne dozvole (214)\n30.05.2020 Internet peticija za raspisivanje izbora (149)\n30.05.2020 Još šest pacijenata obolelo od Kovida 19 (147)\n30.05.2020 U Srbiji registrovano 27 obolelih od Kovida 19 (99)\n31.05.2020 Novi protesti meštana Štrpca zbog izgranje MHC (93)


Pahor od EU traži policajce i pare\nBeta 20. oktobra 2015. 19:15\nPredsednik Slovenije Borut Pahor danas je posle susreta s čelnicima Evropske unije u Briselu izjavio da je tražio finansijsku pomoć i da članice EU pošalju svoje policajce kao ispomoć slovenačkim policajcima da bi se vlasti u Ljubljani izborile s ogromnim pritiskom imigranata.\nAko takva „hitna i delotvorna“ pomoć ne bi bila data Sloveniji da može da obezbedi mir i red, slovenačke vlasti će poslati vojsku na granicu da pomogne policiji u rešavanju izbegličke krize, rekao je Pahor posle razgovora s predsednikom Evropskog saveta Donaldom Tuskom, predsednikom Evropske komisije Žan-Klodom Junkerom i komesarima Fransom Timermansom i Dimitrisom Avramopulosom.\nPahor je u izjavi novinarima naveo da je naišao na razumevanje sagovornika u Briselu kojima je takođe predočio da Slovenija može trajno prihvatiti samo onoliko izbeglica koliko je u stanju da ih smesti i zbrine.\nSlovenački predsednik je dodao da je privržen Evropi kao prostoru mira i blagostanja i da je budućnost kontinenta u povezivanju i saradnji evropskih naroda.\n„Ali sad kad se moja zemlja suočava s krizom, koja je unekoliko i dublja od one finansijske, moram predočiti utisak da možda sad nastaje jedna drugačija Evropa, nova Evropa u kojoj Slovenija mora biti i u kojoj će se države povezivati i sarađivati, jer je svaka druga alternativa neprihvatljiva“, kazao je Pahor.\nOn je dodao da je „moguće da ta migrantska kriza dovede do mnogo dalekosežnijih posledica nego što se pomišljalo kad je kriza počela u Španiji i potom Italiji“.\nPahor je rekao da je izbeglička kriza „potcenjivana i odlagana“ u EU skrivanjem iza zajedničke evropske politike, ali da je „sad to bežanje pokazalo svoje oštre zube“.\n„Niko me ne može ubediti da je i tu krizu moguće rešiti valjano i primereno, ne samo na slovenačkom području, već, što sam podvukao i sagovornicima u EU, prevashodno na području Zapadnog Balkana“, kazao je slovenački predsednik.\nPahor je dodao da će evropski komesar za unutrašnje poslove Dimitris Avramopulos u četvrtak doći u Ljubljani da bi se sa slovenačkim vlastima dogovorio o „hitnoj podršci“ EU i naglasio da će vlada u Ljubljani odmah zvanično zatražiti pomoć u policajcima i novcu, „što bi onda olakšalo pritisak da se šalje vojska na granicu s hrvatskom“.\nČavušloglu se sastao sa Guterešom zbog Kašogija\nSenator traži da se otkriju saznanja o Kašogiju\nČikago: Posle pada sa 95. lift se zaustavio na 11. spratu\nGrčka: Prve licence za uzgoj kanabisa u medicinske svrhe\nVodeni topovi bivšeg gradonačelnika Londona prodati u staro gvoždje\nPakistanski premijer uzvraća na Trampove kritike\nPutin i Erdogan zajedno obeležili završetak ključne faze gasovoda Turski tok\nBela kuća ponovo preti ukidanjem akreditacije novinaru CNN-a\nSmrt na kruzeru: Posvađala se s partnerom pred svima, a onda je…\nFilip: Bez obzira na proteste, ostaje povećanje cene goriva\nZašto američka vojska ima „ozbiljne probleme“\nVodeni topovi bivšeg gradonačelnika Londona prodati u staro…\nKako se pozdravljaju crnogorski vrapci?\n- Đe si, sokole!\nOvih 7 faza svaki muškarac prolazi dok ne postane –…\nReka ostaje netaknuta: Sud zabranio gradnju…\nMakedonija uručila protestnu notu Madjarskoj zbog Gruevskog\nSkromno trgovanje akcijama, obveznice planule\nPutnička vozila na graničnim prelazima čekaju do pola sata


U fokusu - RTK i dalje gradska, a privatizacija se više ne pominje - Vesti iz Kragujevca i Šumadije - Pressek.rs\nRTK i dalje gradska, a privatizacija se više ne pominje\nBy cenzolovka, foto:M.J. Petak, 18. oktobar 2019.\nNa pitanje Cenzolovke da li će i kada Radio-televizija Kragujevac ponovo biti privatizovana, odnosno koliko će dugo protivzakonito biti u vlasništvu Grada, u lokalnoj upravi u Kragujevcu kažu, citiramo: Nemamo odgovor!\nNema odgovora ni iz Ministarstva privrede, koje je nadležno za sprovođenje procesa privatizacije.\nNema odgovora na pitanja Cenzolovke ni iz Ministarstva finansija, koje je pravni naslednik Agencije za privatizaciju.\nKršenje zakona u vezi sa medijima od strane republičkih i lokalnih vlasti nije neobično u Srbiji, ali slučaj RTK – još drastičnije od misterije zvane Tanjug – pokazuje bahatost onih koji su sebe postavili iznad zakona ove države, kao i nezainteresovanost organa te države da to spreče.\nRadio-televizija Kragujevac nezakonito postoji i finansira se iz budžeta Kragujevca već godinu i sedam meseci.\nOva televizija vraćena je u okrilje Grada posle neuspele privatizacije u julu 2017. godine. To je sprovedeno na osnovu Uredbe Vlade Republike Srbije, kojom je predviđeno da lokalne samouprave mogu da preuzmu osnivačka prava nad medijima na šest meseci. Taj rok je opštinama i gradovima ostavljen kako bi medije u svom vlasništvu pripremili za novu privatizaciju.\nŠestomesečni period u slučaju Radio-televizije Kragujevac istekao je 6. januara 2018. godine. To, očigledno, nije bila prepreka da ova televizija do danas ostane u vlasništvu Grada i finansira se novcem svih Kragujevčana, piše Cenzolovka.\nMada su sredstva za te namene postojala u budžetu od početka projektnog sufinansiranja medija i uprkos obećanju gradonačelnika Radomira Nikolića, Grad Kragujevac se nije držao zakona „kao pijan plota” i nikada nije raspisao konkurs za sufinansiranje medijskih sadržaja.\nTako je sav novac koji je trebalo da bude namenjen kragujevačkim medijima – odlazio na račun RTK.\nCenzolovka je u razgovoru sa nekoliko pravnih stručnjaka pokušala da otkrije da li je zakonit način na koji se finansira ova televizija, kao i da li postoji bilo kakav zakonski osnov za to što je RTK još uvek u vlasništvu Grada.\nOdgovore nismo mogli da dobijemo jer naši sagovornici ističu da je sve u vezi sa RTK zbunjujuće. Oni su složni u oceni da je, prema informacijama koje su dostupne javnosti, samo postojanje Radio-televizije Kragujevac i njeno finansiranje iz budžeta Grada potpuno nezakonito.\nIstovremeno, objašnjavaju da je moguće da se u okviru nadležnih institucija odvijaju određeni procesi o kojima javnost nije obaveštena i da bismo potpunu sliku mogli da dobijemo samo uz obrazloženje iz Grada Kragujevca, Ministarstva privrede i Ministarstva finansija.\nCenzolovka je o slučaju Radio-televizije Kragujevac pisala u nekoliko navrata, ali je jedini odgovor koji smo dobili iz gradske uprave bio da – nemaju odgovor. Iz dva nadležna ministarstva nisu nas udostojili ni takvog odgovora.\nJedina informacija o Radio-televiziji Kragujevac mogla je da se pronađe na sajtu Ministarstva privrede, koje je u oktobru 2018. godine objavilo spisak svih preduzeća koja bi trebalo da budu privatizovana.\nOd tada je prošlo godinu dana, a u statusu Radio-televizije Kragujevac se ništa nije promenilo.\nU Agenciji za privredne registre stoji da 100 odsto udela u kapitalu ove televizije još uvek ima Skupština grada Kragujevca.\nCeo tekst možete pročitati na sajtu Cenzolovke.\nTagovi Kragujevac Mediji Privatizacija vesti kragujevac\nZaplenjen duvan u Čumiću\nPolicija u Kragujevcu, po nalogu nadležnog tužilaštva, podnela je krivičnu prijavu protiv šezdesetdevetogodišnjeg muškarca iz Šapca, zbog postojanja osnova sumnje da je izvršio ...\nRadnici u trgovinama ne žele da govore o svojim problemima, pa inspektori nemaju osnova za sprovođenje mera prema poslodavcima. Sa druge strane, problem je i mali broj inspektora, ...\nOd 25. oktobra bescarinski izvoz rakije u Rusiju\nOd 25. oktobra Srbija će imati bescarinski izvoz rakije u Rusiju, najavio je ministar poljoprivrede, šumarstva i vodoprivrede Branislav Nedimović. Ministar je rekao da su jabuke ...\nJugoslav Ristić: Postali smo šrafciger industrija\nKragujevac danas više ne proizvodi automobile, već smo postali štafciger industrija, rekao je Jugoslav Ristić, predsednik Saveza samostalnih sindikata Kragujevca. On je dodao ...\nArsenal fest u borbi za evropsku nagradu\nUMMUS otvorio konkurs za umetnike\nOtvori vrata reciklaži u naselju Aerodrom


Čuvaj, ne prljaj | Tvplus\nKako su mediji glavni instrumenti kreiranja javnog mnjenja nastojali smo da nizom od 4 (četiri) polučasovne emisije, reportaža i anketa utičemo na kreiranje javnog mnjenja i skrenemo mu pažnju na značaj očuvanja životne okoline. Naša ciljna grupa bile su sve institucije i stanovnici Rasinskog okruga, sa posebnim akcentom na teritoriju Opštine Ćićevac. Kako bismo došli do što preciznijih podataka uz pomoć kojih smo adekvatno mapirali primarne i sekundarne probleme očuvanja životne sredine, aktivno smo uključili predstavnike svih relevantnih institucija, kao i stručnjake iz oblasti ekologije.\nŠta je reciklaža, šta podrazumeva i koliko lokalna vlast shvata značaj reciklaže i koliki bi značaj imalo otvaranje regionalne deponije razgovarali smo sa Zlatanom Krkićem predsednikom opštine Ćićevac.\nO zaštiti životne sredine i šta ona podrazumeva razgovarali smo sa predsednikom opštine Ćićevac Zlatanom Krkićem.Koliko je razvijena ekološka svest meštana Ćičevca saznaćete u narednih pola sata.\nEkološka situacija u naseljenom mestu Stalać je loša jer je svest ljudi nerazvijena po tom pitanju. Najveći problem sa kojim se meštani ovog mesta susreću je divlja seča šuma kao i neadekvatno odlaganje otpada. Divljih deponija ima na svakom koraku a na koji način se to može rešiti i kako sačuvati tri reke, Zapadnu, Južnu i Veliku Moravu, koje prolaze kroz Stalać pokušali smo da saznamo od Dragana Čapkunovića, predsednika udruženja „Pod krilima Arhangela“.\nO divljim deponijama pored Dragana Čapkunovića, a za potrebe emisija koje se realizuju u okviru projekta "Čuvaj ne prljaj" razgovarali smo i sa profesorkom biologije Oliverom Kolarić.\nU ovoj poslednjoj, 4. emisiji govorilo se i sa predstavnicima opštinskog odbora Srpske napredne stranke Ćićevac o gorućem problemu ove opštine - ekologiji.


za ViCare i Vitotrol Plus\nUslovi korišćenja za ViCare i Vitotrol Plus\nViessmann Werke GmbH & Co KG, Allendorf (Eder), kao proizvođač i davalac licence (u daljem tekstu "Davalac licence"), Vama, klijentu i korisniku licence (u daljem tekstu "Korisnik licence") odobrava pravo korišćenja aplikacija ViCare ili Vitotrol Plus (u daljem tesktu "Aplikacije") u skladu sa ovim Uslovima korišćenja za krajnje korisnike (u daljem tekstu "Uslovi korišćenja").\n§ 1 Predmet i oblast važenja Uslova korišćenja\nPredmet ovih Uslova korišćenja jeste davanje odobrenja Korisniku licence da koristi aplikacije Davaoca licence za sistem grejanja Korisnika licence i regulisanje korišćenja funkcija, ponuđenih u okviru aplikacije. Aplikacija se može koristiti za upravljanje Viessmann sistemom grejanja Korisnika licence. U tu svrhu za sistem grejanja mora da bude dostupan priključak za internet. Ostali tehnički uslovi, odgovarajući sistemi grejanja i uputstva za instalaciju mogu se pronaći u štampanom materijalu o proizvodu na ovom linku. Instalacija aplikacije je besplatna. Za korišćenje je potrebno izvršiti registraciju u skladu sa članom 5 i dati saglasnost za Izjavu o zaštiti podataka za ViCare i Vitotrol Plus. Izjavu o zaštiti podataka pronaći ćete na ovom linku.\nAplikacija se sastoji od objektnog koda aplikacije, koji je Davalac licence obezbedio za određeni uređaj koji se koristi (ukoliko je potrebno, preko platforme kao što su iTunes ili Google Play) za preuzimanje i instalaciju.\nOvi Uslovi korišćenja se primenjuju – ukoliko eksplicitno nije drugačije regulisano – kako na potrošače, tako i na preduzetnike. Potrošač je svako fizičko lice, koje zaključuje pravnu transakciju u svrhe koje se ne odnose niti na njegove poslovne niti preduzetničke profesionalne delatnosti (član 13 Civilnog zakonika). Preduzetnik je fizičko ili pravno lice ili registrovano ortačko društvo koje prilikom zaključenja nekog pravnog posla deluje u smislu obavljanja svoje poslovne ili preduzetničke profesionalne delatnosti (član 14 stav 1 Civilnog zakonika).\n§ 2 Ispravke / Apdejti\nKako bi se obezbedila sigurnost aplikacije ili kako bi se pratila promena funkcija aplikacije i kako bi se aplikacija prilagodila razvoju tehnološkog napretka, Davalac licence stavlja na raspolaganje apdejte za aplikaciju i preko sistema grejanja za Firmware komponente komunikacije odnosno interfejs za sistem grejanja Korisnika licence (u daljem tekstu "Apdejti"). Pri tome, Davalac licence po sopstvenom nahođenju može da promeni funkcije aplikacije bez najave, ukoliko pri tome bitno ne ograniči njenu funkcionalnost. Davalac licence će prethodno obavestiti Korisnika licence o takvim promenama. Davalac licence preporučuje da se ažuriranje uvek vrši na vreme. Ukoliko Korisnik licence ne instalira Apdejt nakon podsećanja u aplikaciji ili putem imejla, Davalac licence može da raskine ovaj Sporazum i da obriše korisnički nalog.\nKorisnik licence nema prava da zahteva da mu se na raspolaganje stave apdejti za proširenje funkcija.\nKorisnik licence prihvata da Davalac licence održava samo aktuelni status aplikacije. Nakon isteka garancije iz Ugovora o kupovini sistema grejanja odnosno dodatne opreme sa internet interfejsom Davalac licence zadržava pravo da obustavi korišćenje aplikacije i da raskine ovaj Sporazum.\n§ 3 Odobrenje prava na korišćenje, raspoloživost\nPutem registracije Davalac licence odobrava Korisniku licence neekskluzivna prava korišćenja konkretne licence (Pogledajte član 5 Obaveze registracije). Prava korišćenja se odobravaju za primenu aplikacije u skladu sa ovim Uslovima korišćenja za odgovarajuće svrhe u vezi sa proizvodima Viessmann.\nPravo korišćenja odobrava se pod narednim rezolutivnim uslovima:\n- Korisnik licence priznaje autorska prava Davaoca licence i ne menja odnosno ne uklanja obaveštenja o autorskim pravima;\n- Korisnik licence ne menja i/ili ne dekompilira aplikaciju (Ovlašćenja Korisnika licence utvrđena članovima 69d i 69e Zakona o autorskim pravima ostaju nepromenjena).\nUkoliko Korisnik licence odobri prenošenje prava korišćenja na neko treće lice, on mora da obezbedi da to treće lice prihvati ove Uslove korišćenja i preuzme sva prava i obaveze koje iz njih proizilaze.\nNeke od funkcija aplikacije iziskuju povezivanje sa sistemom („Backend“) Davaoca licence preko interneta. Viessmann garantuje prosečnu godišnju dostupnost od 95%. U ovo nisu uračunati radovi na održavanju koji se najavljuju najmanje 7 dana unapred (maksimalno 5 sati nedeljno u godišnjem proseku). Viessmann će nastojati da radove na održavanju obavi u terminima kada se aplikacija retko koristi.\n§ 4 Podržani uređaji i podržani hardver i softver\nDavalac licence stavlja na raspolaganje Korisniku licence aplikaciju za korišćenje na uređaju koji je podržan u ovu svrhu. Podržani uređaji odnosno minimalni standardi za uređaje navedeni su u aktuelnom štampanom materijalu o proizvodu koji se može pronaći na ovom linku.\nZa korišćenje aplikacije moraju se poštovati zahtevi u pogledu operativnog sistema i softvera u aktuelnom statusu, navedeni u štampanom materijalu o proizvodu, koje ćete pronaći na ovom linku. Softverski programi kao i usluge trećih proizvođača sa kojima bi aplikacija trebalo da bude povezana, smeju se koristiti tek nakon odobrenja Davaoca licence. Za poštovanje zahteva u pogledu operativnog sistema isključivo je odgovoran Korisnik licence. Pitanja o interoperabilnosti treba uputiti Davaocu licence.\n§ 5 Registracija\nZa pravilnu upotrebu aplikacije, Korisnik licence je u obavezi da se registruje i napravi korisnički nalog. Pri tome se unose tačne i potpune informacije vezane za identitet, imejl adresu, po potrebi korisnički broj i drugi korisnički podaci, kao što je mesto instaliranja, a u slučaju promena informacije se ažuriraju. Pored toga, on treba da obavesti Davaoca licence kada više nije u mogućnosti da koristi aplikaciju (na primer prilikom prodaje kuće, u kojoj se aplikacija koristi, novom vlasniku). Kršenje ove obaveze daje pravo Davaocu licence da Korisniku licence obustavi korišćenje aplikacije.\nDavalac licence može zaključati korisnički nalog kada postoje nagoveštaji da se korisnički nalog neovlašćeno koristi i/ili da se neovlašćeno pristupa ili pokušava pristupiti korisničkom nalogu ili osnovnim sistemima Davaoca licence ("hakovanje"). Davalac licence u tom slučaju odmah obaveštava dotičnog Korisnika licence putem imejl adrese unete u njegov korisnički nalog i omogućava mu ponovni pristup aplikaciji preko novog korisničkog naloga, osim u slučaju da postoje činjenice koje ukazuju na to da Korisnik licence pokušava neovlašćeno da pristupi sistemima Davaoca licence.\nDavalac licence može raskinuti ovaj Ugovor bez prethodne najave i obrisati korisnički nalog ukoliko Backend Davaoca licence trajno (duže od 6 meseci), ne sopstvenom greškom, ne može da uspostavi vezu sa aplikacijom Korisnika licence i ukoliko je Davalac licence o tome obavestio Korisnika licence putem imejla poslatog na registrovanu imejl adresu vidljivu u aplikaciji, a da 8 nedelja nakon poslatog obaveštenja nije uložen prigovor.\n§ 6 Garancija\nDavalac licence samostalno vrši konfiguraciju aplikacije, u skladu sa trenutnim propratnim materijalima grejanja firme Viessmann. Ukoliko je Davalac licence preduzetnik, pod garancijom važi i član 377 Trgovačkog zakona.\nFunkcije koje su obezbeđene aplikacijom nemaju nedostatke, ukoliko vrše funkcije koje su sadržane u trenutno važećem štampanom materijalu koji možete pronaći na ovom linku, ili posebno dogovorene. Davalac licence ne garantuje da će funkcije aplikacije odgovarati zahtevima Korisnika licence.\nPreduslov za preuzimanje odgovornosti za nedostatke za funkcije aplikacije jesu greške koje se ponavljaju. Korisniku licence se ovo mora adekvatno objasniti. Ukoliko je aplikacija izdata od strane Davaoca licence neispravna, greška će biti uklonjena od strane Davaoca licence u razumnom vremenskom roku popravkom aplikacije, dokle god se troškovi popravke kreću u prihvatljivom rasponu. Ako popravka ne uspe, Davalac licence ima pravo na umanjenje cene ili odustajanje od ugovora.\nDavalac licence će na razuman način podržati Korisnika licence pri identifikovanju grešaka, na primer putem otisaka na papiru, screenshot-ova ili opisa grešaka.\nDogađaji više sile (uključujući štrajk, blokadu preduzeća i slične okolnosti, dokle god su nepredvidivi, ozbiljni i bez krivice), oni koji Davaocu licence značajno otežavaju ili onemogućavaju izvršenje dužnosti, daju pravo Davaocu licence da odloži ispunjenje obaveza tokom trajanja smetnje i puštanja u rad.\nDavalac licence ima neograničenu odgovornost u slučaju oštećenja izazvanih namerno ili krajnjom nepažnjom od strane Davaoca licence, njegovih zakonskih predstavnika ili agenata. Davalac licence pri tome ima neograničenu odgovornost ukoliko dođe do povrede života, tela ili zdravlja. Pored toga, Davalac licence je odgovoran za garantovane funkcije aplikacije unutar zakonskih okvira u skladu sa obaveznim zakonima, a posebno Zakonom o odgovornosti za kvalitet proizvoda i zakonima o bezbednosti proizvoda.\nPored toga, Davalac licence je odgovoran u slučaju manjeg nehata prilikom izvršenja takvih obaveza, čije ispunjenje uopšte omogućava propisno izvršenje ugovora i čije ispunjenje druga Ugovorna strana može da očekuje ("Osnovne obaveze"), ali isključivo za iznos uobičajene štete koja je mogla da se predvidi prilikom zaključenja ugovora. U drugim slučajevima manjeg nehata, odgovornost je isključena.\nDavalac licence nije odgovoran za štete nastale zbog bilo kakvog neispravnog podešavanja koje se ne može pripisati Davaocu licence ili zbog upotrebe bilo koje opreme koja ne zadovoljava zahteve sistema.\nDavalac licence nije odgovoran za dalje troškove, koji mogu nastati korišćenjem aplikacije (naročito troškove prenosa putem mobilnog telefona uključujući i podatke u romingu). Ovo odricanje od odgovornosti ne važi ukoliko je Davalac licence odgovoran za grubi nemar ili namerno postupanje.\n§ 8 Vanredno pravo na raskid ugovora\nDavalac licence ima pravo da raskine ovaj Ugovor o licenci zbog važnih razloga, naročito u slučaju ozbiljnog kršenja ovih Uslova korišćenja ili autorskih prava na aplikaciju.\n§ 9 Završne odredbe\nAko bilo koji Uslovi korišćenja ovog sporazuma nisu pravosnažni ili to ne postanu, u tom slučaju na njihovo mesto stupa odredba koja je što približnija ekonomskom cilju nevažećih uslova korišćenja. Ukoliko je jedan Uslov korišćenja nevažeći, to neće uticati na pravosnažnost ostalih Uslova korišćenja ili sporazuma u celini.\nUslovi korišćenja se po sopstvenom nahođenju Davaoca licence mogu menjati ili dopuniti u meri koja je za Korisnika licence razumna. U ovom slučaju registrovani Korisnik licence će pisanim putem biti obavešten najmanje šest nedelja pre stupanja na snagu promene (na primer putem imejl adrese date od strane Korisnika licence ili putem informacione službe za proizvod). Promenjeni ili dopunjeni Uslovi korišćenja će se primeniti ukoliko Korisnik licence ne uloži prigovor pre nego što oni stupe na snagu, nakon što ga je Davalac licence izričito obavestio o posledicama nedavanja prigovora. Ukoliko Korisnik licence uloži prigovor, Davalac licence može raskinuti ovaj Ugovor u roku od jednog meseca nakon obaveštenja o prigovoru.\nPrimenjuje se zakon Savezne Republike Nemačke. Mesto sudske nadležnosti je Frankfurt na Majni, ukoliko je Korisnik licence trgovac, pravno lice javnog prava ili posebno javno-pravno imovinsko lice.


Sastanak sa privrednicima Opštine Laktaši | Garantni Fond Republike Srpske\nDirektor Investiciono-razvojne banke Republike Srpske, Dražen Vrhovac, i direktor Garantnog fonda Republike Srpske, Radivoja Krčmar, održali su danas sastanak sa privrednicima Opštine Laktaši.\nNa inicijativu načelnika Opštine Laktaši, Miroslava Bojića, održan je 21. sastanak Savjeta privrednika Opštine Laktaši, sa ciljem poboljšanja privredne aktivnosti Opštine, te upoznavanja privrednika sa kreditnim linijama IRB-a, kao i radom i ulogom Garantnog fonda.\n„Ovo je prva u nizu ovakvih posjeta Opštinama Republike Srpske. Cilj nam je da obiđemo sve regije Republike Srpske, te da održimo niz sastanaka sa privrednicima, te saslušamo njihove zahtjeve i probleme sa kojima se oni suočavaju.“, rekao je direktor IRB-a, Dražen Vrhovac.\nNajveći dio problema se odnosi na načine na koji privrednici dolaze do sredstava, te je na sjednici pojašnjena procedura za dolazak do sredstava IRB-a, koja su sa kamatnom stopom od 0,5% najkvalitetnija na finansijskom tržištu Republike Srpske.\n„Od marta prošle godine, osim nižih kamatnih stopa, IRBRS je uvela niz mjera sa ciljem da se pomogne privredi RS da se održi tekuća likvidnost. Omogućili smo privrednicima koji imaju plasmane u našoj banci, da produže rok otplate za dodatnih 60 mjeseci, te je omogućen dodatni grejs period, kao i moratorijum na period do 3 mjeseca“, rekao je Vrhovac.\nSastanku je prisustvovao i direktor Garantnog fonda, Radivoja Krčmar, koji je upoznao prisutne sa programom podrške privredi koji je donijela Vlada u toku 2020. godine sa ciljem sanacije štete prouzrokovane pandemijom virusa COVID-19, gdje je dio sredstava izdvojen za pružanje garancija bankama za kredite namjenjene privrednicima.\n„Dogovoreni su mehanizmi o kontinuiranoj saradnji sa Opštinom Laktaši, ali i 40 drugih opština, gdje će se zajedno sa Investiciono-razvojnom bankom, koja je najznačajniji učesnik na finansijskom tržištu RS, raditi na ostvarenju zajedničke misije – pružanje podrške privredi RS“, izjavio je Krčmar.\nInvesticiono-razvojna banka, uprkos brojnim ograničenjima koje je 2020. godina donijela, nastavila je da gradi snažan odnos sa građanima i poslovnim subjektima Republike Srpske.\nU toku je proces restruktuiranja finansijskog portfolija IRB-a, a s tim u vezi dogovoren je aranžman sa Svjetskom Bankom, koji je posvećen dijelu privrede RS koji je imao pad bruto prihoda za 20% u posljednjem kvartalu 2020. u odnosu na posljednji kvartal 2019. godine. Ova sredstva su namijenjena mikro i malim preduzećima, kojima će biti na raspolaganju 41 milion KM dodatnih sredstava.\nPrivrednici Republike Srpske mogu da računaju na podršku Investiciono-razvojne banke, te ovim sastankom je započet niz sastanaka širom Republike Srpske, sa ciljem da se pruži podrška i predstave mogućnosti koje privrednicima stoje na raspolaganju.


Rusija o registraciji vakcine u EU: Nadamo se da neće koristiti političke argumente - Sputnjik Srbija\n22:58 19 Jun 2021\n11:09 09.02.2021 (osveženo 13:16 09.02.2021) Preuzmite kraći link\nRuski fond za direktne investicije nada se da će zahtev za registraciju ruske vakcine protiv virusa korona „Sputnjik Ve“ (Sputnik V) u Evropskoj uniji biti razmotren u najskorije vreme, rekao je šef Fonda Kiril Dmitrijev.\n„Nadamo se da će zahtev biti uskoro razmotren i da se u ovom procesu neće koristiti politički argumenti, nego da će zahtev biti razmotren detaljno i na osnovu rezultata podataka koji su objavljeni u časopisu 'Lanset', a koji pokazuju da je ruska vakcina jedna od najboljih u svetu“, rekao je Dmitrijev za televiziju „Rusija 24“.\nTakođe je dodao da su isporuke velike količine vakcine Evropskoj uniji moguće tek nakon što se završi masovna vakcinacija u Rusiji.\n„Tek tada možemo obezbediti zaista obimne isporuke, dakle radi se o maju-junu ove godine, ne ranije“, precizirao je stručnjak.\nKomentarišući izjavu šefa Organizacije za kontrolu proizvodnje lekova i hrane Irana Muhameda Reza Šanesaza da Iran razmatra mogućnost zajedničke proizvodnje vakcine protiv kovida 19 sa Rusijom radi izvoza u zemlje Persijskog zaliva, Dmitrijev je rekao da mnoge zemlje pokazuju veliko interesovanje za proizvodnju vakcine „Sputnjik Ve“ (Sputnik V).\n„Ruski fond za direktne investicije stalno širi spisak međunarodnih platformi na kojima se proizvodi ruska vakcina“, rekao je Dmitrijev.